2016R0759 — FI — 14.10.2016 — 001.001

Tämä asiakirja on ainoastaan dokumentoinnin apuväline eikä sillä ole oikeudellista vaikutusta. Unionin toimielimet eivät vastaa sen sisällöstä. Säädösten todistusvoimaiset versiot on johdanto-osineen julkaistu Euroopan unionin virallisessa lehdessä ja ne ovat saatavana EUR-Lexissä. Näihin virallisiin teksteihin pääsee suoraan tästä asiakirjasta siihen upotettujen linkkien kautta.

►B KOMISSION TÄYTÄNTÖÖNPANOASETUS (EU) 2016/759, annettu 28 päivänä huhtikuuta 2016, niiden kolmansien maiden, kolmansien maiden osien ja alueiden luettelojen laatimisesta, joista jäsenvaltioiden on sallittava tiettyjen ihmisravinnoksi tarkoitettujen eläinperäisten tuotteiden tuonti unioniin, todistuksia koskevien vaatimusten vahvistamisesta, asetuksen (EY) N:o 2074/2005 muuttamisesta ja päätöksen 2003/812/EY kumoamisesta (ETA:n kannalta merkityksellinen teksti) (EUVL L 126 14.5.2016, s. 13)

Muutettu:









▼B

KOMISSION TÄYTÄNTÖÖNPANOASETUS (EU) 2016/759,

annettu 28 päivänä huhtikuuta 2016,

niiden kolmansien maiden, kolmansien maiden osien ja alueiden luettelojen laatimisesta, joista jäsenvaltioiden on sallittava tiettyjen ihmisravinnoksi tarkoitettujen eläinperäisten tuotteiden tuonti unioniin, todistuksia koskevien vaatimusten vahvistamisesta, asetuksen (EY) N:o 2074/2005 muuttamisesta ja päätöksen 2003/812/EY kumoamisesta

(ETA:n kannalta merkityksellinen teksti)







1 LUKU

TIETTYJEN ELÄINPERÄISTEN TUOTTEIDEN TUONTI

1 artikla

Kolmansien maiden, kolmansien maiden osien ja alueiden luettelot

Kolmannet maat, kolmansien maiden osat ja alueet, joista jäsenvaltioiden on sallittava seuraavien ihmisravinnoksi tarkoitettujen eläinperäisten tuotteiden tuonti, vahvistetaan liitteen I asianomaisissa osissa:

a) sammakonreidet, I osa;

b) etanat, II osa;

c) gelatiini ja kollageeni, III osa;

d) gelatiinin ja kollageenin tuotantoon tarkoitetut raaka-aineet, IV osa;

e) gelatiinin ja kollageenin tuotantoon tarkoitetut käsitellyt raaka-aineet, V osa;

f) hunaja, kuningatarhyytelö ja muut mehiläistuotteet, VI osa;

g) seuraavat pitkälle jalostetut tuotteet, VII osa: i) kondroitiinisulfaatti, ii) hyaluronihappo, iii) muut hydroloidut rustotuotteet, iv) kitosaani, v) glukosamiini, vi) juoksute, vii) kalanrakkoselvikkeet, viii) aminohapot, jotka hyväksytään elintarvikelisäaineina Euroopan parlamentin ja neuvoston asetuksen (EY) N:o 1333/2008 ( 1 ) mukaisesti.

2 artikla

Todistusmallit

1. Todistusmallit 1 artiklassa tarkoitettujen tuotteiden unioniin tuontia varten vahvistetaan liitteessä II seuraavasti:

a) sammakonreidet, I osa;

b) etanat, II osa;

c) gelatiini, III osa;

d) kollageeni, IV osa;

e) gelatiinin ja kollageenin tuotantoon tarkoitetut raaka-aineet, V osa;

f) gelatiinin ja kollageenin tuotantoon tarkoitetut käsitellyt raaka-aineet, VI osa;

g) hunaja, kuningatarhyytelö ja muut mehiläistuotteet, VII osa;

h) seuraavat pitkälle jalostetut tuotteet, VIII osa: i) kondroitiinisulfaatti, ii) hyaluronihappo, iii) muut hydroloidut rustotuotteet, iv) kitosaani, v) glukosamiini, vi) juoksute, vii) kalanrakkoselvikkeet, viii) aminohapot, jotka hyväksytään elintarvikelisäaineina asetuksen (EY) N:o 1333/2008 mukaisesti.

Kyseiset todistukset on täytettävä liitteessä IV vahvistettujen selittävien huomautusten ja kussakin todistuksessa esitettyjen huomautusten mukaisesti.

2. Sähköisiä todistuksia ja muita järjestelmiä, joista on sovittu unionin ja asianomaisen kolmannen maan välillä, saa käyttää.







2 LUKU

TIETTYJEN ELÄINPERÄISTEN TUOTTEIDEN KAUTTAKULJETUS

3 artikla

Kolmansien maiden, kolmansien maiden osien ja alueiden luettelot

Kolmannet maat, kolmansien maiden osat ja alueet, joiden osalta jäsenvaltioiden on sallittava niistä tulevien ihmisravinnoksi tarkoitetun gelatiinin ja kollageenin tuotantoon tarkoitettujen raaka-aineiden ja käsiteltyjen raaka-aineiden kauttakuljetus unionin kautta kolmanteen maahan joko välittömästi kauttakuljetettuina tai neuvoston direktiivin 97/78/EY ( 2 ) 12 artiklan 4 kohdan ja 13 artiklan mukaisen unionissa varastoinnin jälkeen, vahvistetaan tämän asetuksen liitteessä I olevassa IV ja V osassa.

4 artikla

Todistusmalli

1. Todistusmalli 3 artiklassa tarkoitettujen raaka-aineiden ja käsiteltyjen raaka-aineiden unionin kautta kuljetusta varten vahvistetaan liitteessä III.

Kyseinen todistus on täytettävä liitteessä IV ja asianomaisessa todistusmallissa esitettyjen huomautusten mukaisesti.

2. Unionin tasolla yhdenmukaistettuja sähköisiä todistuksia ja muita järjestelmiä saa käyttää.

5 artikla

Latvian, Liettuan ja Puolan kautta tapahtuvaa kuljetusta koskeva poikkeus

1. Poiketen siitä, mitä 3 artiklassa säädetään, tämän asetuksen 3 artiklassa tarkoitettujen raaka-aineiden ja käsiteltyjen raaka-aineiden lähetysten kuljetukset maanteitse tai rautateitse Venäjältä tai Venäjälle joko suoraan tai muun kolmannen maan kautta niiden Latviassa, Liettuassa ja Puolassa sijaitsevien nimettyjen rajatarkastusasemien välillä, jotka on lueteltu komission päätöksen 2009/821/EY ( 3 ) liitteessä I ja merkitty kyseisessä liitteessä esitetyllä erityismaininnalla 13, ovat sallittuja, jos seuraavat edellytykset täyttyvät:

a) virkaeläinlääkäri on sinetöinyt lähetyksen sarjanumeroidulla sinetillä rajatarkastusasemalla, jonka kautta lähetys saapuu unioniin;

b) lähetyksen mukana seuraavissa direktiivin 97/78/EY 7 artiklassa tarkoitetuissa asiakirjoissa on jokaisella sivulla saapumisrajatarkastusasemalla annettu virkaeläinlääkärin leima: ”Only for transit to Russia via the EU” (Vain EU:n kautta Venäjälle kuljetusta varten);

c) direktiivin 97/78/EY 11 artiklassa säädettyjä menettelyä koskevia vaatimuksia noudatetaan;

d) virkaeläinlääkäri on saapumisrajatarkastusasemalla annetussa yhteisessä eläinlääkinnällisessä tuloasiakirjassa todistanut, että lähetys on hyväksytty kauttakuljetukseen.

2. Edellä olevassa 1 kohdassa tarkoitettuja lähetyksiä ei saa purkaa eikä varastoida unionin alueella direktiivin 97/78/EY 12 artiklan 4 kohdan tai 13 artiklan mukaisesti.

3. Toimivaltaisen viranomaisen on tehtävä säännöllisiä tarkastuksia varmistaakseen, että 1 kohdassa tarkoitettujen unionin alueelta lähtevien lähetysten määrä ja vastaavat tuotteiden määrät vastaavat unionin alueelle tulleiden lähetysten ja tuotteiden määriä.







3 LUKU

LOPPUSÄÄNNÖKSET

6 artikla

Muuttaminen

Muutetaan asetuksen (EY) N:o 2074/2005 liite VI seuraavasti:

1) Poistetaan I jaksossa olevat I, II, III ja IV luvut;

2) Poistetaan lisäykset I, II, III ja VI.

7 artikla

Kumoaminen

Kumotaan päätös 2003/812/EY.

8 artikla

Siirtymäsäännökset

Eläinperäisten tuotteiden lähetyksiä, joiden osalta asianomaiset todistukset on annettu asetuksen (EY) N:o 2074/2005 mukaisesti, saa edelleen tuoda unioniin edellyttäen, että todistus on allekirjoitettu ennen 3 päivää joulukuuta 2016.

9 artikla

Voimaantulo

Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.

Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.









LIITE I

1 artiklassa tarkoitetut kolmansien maiden, kolmansien maiden osien ja alueiden luettelot

I OSA

SAMMAKONREIDET

Päätöksen 2006/766/EY liitteessä II olevassa sarakkeessa ”Maa” luetellut kolmannet maat ja alueet lukuun ottamatta maita, joita koskeva rajoitus mainitaan kyseisen liitteen sarakkeessa ”Rajoitukset”, sekä seuraavat maat tai alueet:







MAAN ISO-KOODI MAA/ALUE MK (1) entinen Jugoslavian tasavalta Makedonia (1) Entinen Jugoslavian tasavalta Makedonia; väliaikainen koodi, joka ei vaikuta maan lopulliseen, Yhdistyneissä kansakunnissa meneillään olevien neuvottelujen päätteeksi hyväksyttävään nimeen.

II OSA

ETANAT

Päätöksen 2006/766/EY liitteessä II olevassa sarakkeessa ”Maa” luetellut kolmannet maat ja alueet lukuun ottamatta maita, joita koskeva rajoitus mainitaan kyseisen liitteen sarakkeessa ”Rajoitukset”, sekä seuraavat maat tai alueet:







MAAN ISO-KOODI MAA/ALUE MD Moldova MK (1) entinen Jugoslavian tasavalta Makedonia SY Syyria (1) Entinen Jugoslavian tasavalta Makedonia; väliaikainen koodi, joka ei vaikuta maan lopulliseen, Yhdistyneissä kansakunnissa meneillään olevien neuvottelujen päätteeksi hyväksyttävään nimeen.

III OSA

IHMISRAVINNOKSI TARKOITETTU GELATIINI JA KOLLAGEENI

A JAKSO

Tarhatuista tai luonnonvaraisista nauta-, lammas-, vuohi-, sika- ja hevoseläimistä saadut gelatiini ja kollageeni:

Asetuksen (EU) N:o 206/2010 liitteessä II olevan 1 osan sarakkeessa 1 luetellut kolmannet maat ja alueet sekä seuraavat maat tai alueet:







MAAN ISO-KOODI MAA/ALUE KR Korean tasavalta MY Malesia PK Pakistan TW Taiwan

▼M1

B JAKSO

Siipikarjasta (ml. sileälastaiset linnut ja riistalinnut) saadut gelatiini ja kollageeni

Asetuksen (EY) N:o 798/2008 liitteessä I olevan 1 osan sarakkeessa 1 luetellut kolmannet maat ja alueet sekä seuraavat maat tai alueet:







MAAN ISO-KOODI MAA/ALUE TW Taiwan

▼B

C JAKSO

Kalastustuotteista saadut gelatiini ja kollageeni:

Kaikki päätöksen 2006/766/EY liitteessä II olevassa sarakkeessa ”Maa” luetellut kolmannet maat ja alueet riippumatta siitä, mainitaanko niitä koskeva rajoitus kyseisen liitteen sarakkeessa ”Rajoitukset”.

D JAKSO

Jäniseläimistä ja muista kuin A jaksossa tarkoitetuista luonnonvaraisista maanisäkkäistä saadut gelatiini ja kollageeni:

Asetuksen (EY) N:o 119/2009 liitteessä I olevan 1 osan sarakkeessa 1 luetellut kolmannet maat.

IV OSA

IHMISRAVINNOKSI TARKOITETUN GELATIININ JA KOLLAGEENIN TUOTANTOON TARKOITETUT RAAKA-AINEET

A JAKSO

Tarhatuista tai luonnonvaraisista nauta-, lammas-, vuohi-, sika- ja hevoseläimistä peräisin olevat raaka-aineet:

Asetuksen (EU) N:o 206/2010 liitteessä II olevassa 1 osassa luetellut kolmannet maat, alueet ja niiden osat, joista vastaavien lajien kyseiseen luokkaan kuuluvan tuoreen lihan tuonti unionin alueelle on sallittua kyseisen liitteen kyseisessä osassa tarkennetulla tavalla, jollei tuontia rajoiteta sarakkeessa 5 mainitulla lisätakeella A tai F.

B JAKSO

Siipikarjasta (ml. sileälastaiset linnut ja riistalinnut) peräisin olevat raaka-aineet:

Asetuksen (EY) N:o 798/2008 liitteessä I olevassa 1 osassa luetellut kolmannet maat, kolmansien maiden osat ja alueet, joista vastaavien lajien tuoreen siipikarjanlihan tuonti on sallittua kyseisen liitteen kyseisessä osassa tarkennetulla tavalla.

C JAKSO

Kalastustuotteista peräisin olevat raaka-aineet:

Päätöksen 2006/766/EY liitteessä II olevassa sarakkeessa ”Maa” luetellut kolmannet maat ja alueet, joihin sovelletaan kyseisen liitteen sarakkeessa ”Rajoitukset” mainittuja rajoituksia.

D JAKSO

Jäniseläimistä ja muista kuin A jaksossa tarkoitetuista luonnonvaraisista maanisäkkäistä peräisin olevat raaka-aineet:

Asetuksen (EY) N:o 119/2009 liitteessä I olevan 1 osan sarakkeessa 1 luetellut kolmannet maat, joista vastaavien lajien tuoreen lihan tuonti on sallittua kyseisen liitteen kyseisessä osassa tarkennetulla tavalla.

V OSA

IHMISRAVINNOKSI TARKOITETUN GELATIININ JA KOLLAGEENIN TUOTANTOON TARKOITETUT KÄSITELLYT RAAKA-AINEET

A JAKSO

Tarhatuista tai luonnonvaraisista nauta-, lammas-, vuohi-, sika- ja hevoseläimistä peräisin olevat käsitellyt raaka-aineet:

Asetuksen (EU) N:o 206/2010 liitteessä II olevan 1 osan sarakkeessa 1 luetellut kolmannet maat ja alueet ja niiden osat sekä seuraavat maat tai alueet:







MAAN ISO-KOODI MAA/ALUE KR Korean tasavalta MY Malesia PK Pakistan TW Taiwan

▼M1

B JAKSO

Siipikarjasta (ml. sileälastaiset linnut ja riistalinnut) peräisin olevat käsitellyt raaka-aineet

Asetuksen (EY) N:o 798/2008 liitteessä I olevan 1 osan sarakkeessa 1 luetellut kolmannet maat ja alueet sekä seuraavat maat tai alueet:







MAAN ISO-KOODI MAA/ALUE TW Taiwan

▼B

C JAKSO

Kalastustuotteista peräisin olevat käsitellyt raaka-aineet:

Kaikki päätöksen 2006/766/EY liitteessä II olevassa sarakkeessa ”Maa” luetellut kolmannet maat ja alueet riippumatta siitä, mainitaanko niitä koskeva rajoitus kyseisen liitteen sarakkeessa ”Rajoitukset”.

D JAKSO

Jäniseläimistä ja muista kuin A jaksossa tarkoitetuista luonnonvaraisista maanisäkkäistä peräisin olevat käsitellyt raaka-aineet:

Asetuksen (EY) N:o 119/2009 liitteessä I olevan 1 osan sarakkeessa 1 luetellut kolmannet maat.

E JAKSO

Asetuksen (EY) N:o 853/2004 liitteessä III olevan XIV jakson I luvun 4 kohdan b alakohdan iii alakohdassa ja XV jakson I luvun 4 kohdan b alakohdan iii alakohdassa tarkoitetut käsitellyt raaka-aineet

Kyseisen liitteen IV osassa tarkoitetut kolmannet maat, kolmansien maiden osat ja alueet.

VI OSA

HUNAJA, KUNINGATARHYYTELÖ JA MUUT IHMISRAVINNOKSI TARKOITETUT MEHILÄISTUOTTEET

Kolmannet maat ja alueet, jotka luetellaan komission päätöksen 2011/163/EU ( 4 ) liitteessä olevassa sarakkeessa ”Maa” ja joiden kohdalla on merkintä ”X” kyseisen liitteen sarakkeessa ”Hunaja”.

VII OSA

IHMISRAVINNOKSI TARKOITETUT PITKÄLLE JALOSTETUT KONDROITIINISULFAATTI, HYALURONIHAPPO, MUUT HYDROLOIDUT RUSTOTUOTTEET, KITOSAANI, GLUKOSAMIINI, JUOKSUTE, KALANRAKKOSELVIKKEET JA AMINOHAPOT

a) Kun kyse on sorkka- ja kavioeläimistä (ml. hevoseläimet) saaduista raaka-aineista, asetuksen (EU) N:o 206/2010 liitteessä II olevan 1 osan sarakkeessa 1 luetellut kolmannet maat ja alueet sekä seuraavat maat tai alueet:



MAAN ISO-KOODI MAA/ALUE KR Korean tasavalta MY Malesia PK Pakistan TW Taiwan

b) Kun kyse on kalastustuotteista saaduista raaka-aineista, kaikki päätöksen 2006/766/EY liitteessä II olevassa sarakkeessa ”Maa” luetellut kolmannet maat ja alueet riippumatta siitä, mainitaanko niitä koskeva rajoitus kyseisen liitteen sarakkeessa ”Rajoitukset”.

c) Kun kyse on siipikarjasta saaduista raaka-aineista, asetuksen (EY) N:o 798/2008 liitteessä I olevan 1 osan sarakkeessa 1 luetellut kolmannet maat ja alueet.









LIITE II

Asetuksen 2 artiklassa tarkoitetut todistusmallit

I OSA

TODISTUSMALLI IHMISRAVINNOKSI TARKOITETTUJEN JÄÄHDYTETTYJEN, PAKASTETTUJEN TAI VALMISTETTUJEN SAMMAKONREISIEN TUONTIA VARTEN

II OSA

TODISTUSMALLI IHMISRAVINNOKSI TARKOITETTUJEN JÄÄHDYTETTYJEN, PAKASTETTUJEN, KUORETTOMIEN, KEITETTYJEN, VALMISTETTUJEN TAI SÄILÖTTYJEN ETANOIDEN TUONTIA VARTEN

III OSA

TODISTUSMALLI IHMISRAVINNOKSI TARKOITETUN GELATIININ TUONTIA VARTEN

IV OSA

TODISTUSMALLI IHMISRAVINNOKSI TARKOITETUN KOLLAGEENIN TUONTIA VARTEN

V OSA

TODISTUSMALLI IHMISRAVINNOKSI TARKOITETUN GELATIININ/KOLLAGEENIN TUOTANTOON TARKOITETTUJEN RAAKA-AINEIDEN TUONTIA VARTEN ( 5 )

VI OSA

TODISTUSMALLI IHMISRAVINNOKSI TARKOITETUN GELATIININ/KOLLAGEENIN TUOTANTOON TARKOITETTUJEN KÄSITELTYJEN RAAKA-AINEIDEN TUONTIA VARTEN

VII OSA

TODISTUSMALLI IHMISRAVINNOKSI TARKOITETTUJEN HUNAJAN, KUNINGATARHYYTELÖN JA MUIDEN MEHILÄISTUOTTEIDEN TUONTIA VARTEN

VIII OSA

TODISTUSMALLI IHMISRAVINNOKSI TARKOITETTUJEN PITKÄLLE JALOSTETTUJEN KONDROITIINISULFAATIN, HYALURONIHAPON, MUIDEN HYDROLOITUJEN RUSTOTUOTTEIDEN, KITOSAANIN, GLUKOSAMIININ, JUOKSUTTEEN, KALANRAKKOSELVIKKEIDEN JA AMINOHAPPOJEN TUONTIA VARTEN









LIITE III

TODISTUSMALLI IHMISRAVINNOKSI TARKOITETUN GELATIININ/KOLLAGEENIN TUOTANTOON TARKOITETTUJEN RAAKA-AINEIDEN TAI KÄSITELTYJEN RAAKA-AINEIDEN UNIONIN KAUTTA KULJETUSTA (VÄLITTÖMÄSTI KAUTTAKULJETETTUINA TAI VARASTOINNIN JÄLKEEN) VARTEN









LIITE IV

TODISTUSTEN TÄYTTÄMISTÄ KOSKEVAT HUOMAUTUKSET

(2 artiklan 1 kohdassa ja 4 artiklan 1 kohdassa tarkoitetut)

a) Viejänä toimivan kolmannen maan on laadittava todistukset liitteissä II ja III vahvistettujen, asianomaisia eläinperäisiä tuotteita vastaavien mallien mukaisesti. Niissä on oltava mallin mukaisessa numerojärjestyksessä kolmannen maan osalta vaaditut vakuutukset ja tapauksen mukaan viejänä toimivalta kolmannelta maalta tai sen osalta vaaditut lisätakeet. Jos määränpäänä oleva jäsenvaltio asettaa kyseisille eläinperäisille tuotteille todistuksia koskevia lisävaatimuksia, näiden vaatimusten täyttymisestä annetut vakuutukset on myös sisällytettävä alkuperäiseen todistukseen.

b) Kun todistusmallissa ilmoitetaan, että tietyt väittämät sisällytetään todistukseen soveltuvin osin, todistuksen antava virkamies voi viivata yli väittämät, jotka eivät ole asiaankuuluvia, ja merkitä ne nimikirjaimillaan ja leimalla, tai ne voidaan poistaa kokonaan todistuksesta.

c) Jokaiselta liitteessä I luetellulta tai tarkoitetulta saman viejämaan alueelta, alueilta, vyöhykkeeltä tai vyöhykkeiltä vietäville eläinperäisille tuotteille, jotka lähetetään samaan määräpaikkaan ja kuljetetaan samassa junanvaunussa, kuorma-autossa, ilma-aluksessa tai laivassa, on laadittava yksi ainoa erillinen todistus.

d) Kunkin todistuksen alkuperäiskappaleen on koostuttava yhdestä paperiarkista, tai jos tilaa tarvitaan enemmän, todistuksen on oltava sellainen, että kaikista sivuista muodostuu yhtenäinen kokonaisuus, jonka sivuja ei voi erottaa toisistaan.

e) Todistus laaditaan vähintään yhdellä sen jäsenvaltion virallisella kielellä, jonka saapumisrajatarkastusaseman kautta lähetys tuodaan Euroopan unioniin, ja yhdellä määränpääjäsenvaltion virallisella kielellä. Nämä jäsenvaltiot voivat kuitenkin sallia todistuksen laatimisen jonkin muun jäsenvaltion virallisella kielellä, jos mukana on tarpeen vaatiessa virallinen käännös.

f) Jos lähetyksessä olevien tuotteiden tunnistamiseksi (todistusmallin kohdassa I.28 oleva luettelo) todistukseen kiinnitetään lisäarkkeja, näiden arkkien katsotaan olevan osa alkuperäistä todistusta, ja todistuksen myöntävän viranomaisen on allekirjoitettava ja leimattava jokainen sivu.

g) Jos todistuksessa, f kohdassa tarkoitetut lisäsivut mukaan luettuina, on enemmän kuin yksi sivu, jokaisen sivun alaosaan on laitettava sivunumero – (sivunumero) / (sivujen kokonaismäärä) – ja yläosaan toimivaltaisen viranomaisen antama todistuksen viitenumero.

h) Todistuksen alkuperäiskappaleen täyttää ja allekirjoittaa virkaeläinlääkäri tai muu nimetty virallinen tarkastaja, jos todistusmallissa näin edellytetään. Viejämaana toimivan kolmannen maan toimivaltaisen viranomaisen on varmistettava, että noudatetaan todistuksen myöntämistä koskevia sääntöjä, jotka vastaavat neuvoston direktiivissä 96/93/EY ( 6 ) vahvistettuja sääntöjä. Allekirjoituksen värin on oltava eri kuin painoväri. Tämä vaatimus koskee myös leimoja (muita kuin kohopainettuja leimoja ja vesileimoja).

i) Toimivaltaisen viranomaisen on annettava I.2 ja II.a kohdassa tarkoitettu todistuksen viitenumero.